ময়মনসিংহ : কুমিল্লা ভিক্টোরিয়া কলেজের ইতিহাস বিভাগের সম্মান দ্বিতীয় বর্ষের ছাত্রী ও নাট্যকর্মী সোহাগী জাহান তনুর খুনিদের বিচার দাবিতে বুধবার বিকেলে ময়মনসিংহে মানববন্ধন করেছে বিভিন্ন স্কুল কলেজের শত শত শিক্ষার্থী। বুধবার বিকাল ৪টার দিকে শহরের চরপাড়া মোড়ে এই মানববন্ধন অনুষ্টিত হয়। মানববন্ধনে ময়মনসিংহ মেডিকেল কলেজ, সরকারী পলিটেকনিক্যাল ইন্সষ্টিটিউটসহ শহরের বিভিন্ন শিক্ষা প্রতিষ্ঠানের শত শিক্ষার্থীরা অংশ নেয়। পরে শিক্ষার্থী একটি বিক্ষোভ মিছিল বের করে শহরের বিভিন্ন সড়ক প্রদক্ষিন করে।